मामला पाकिस्तान का है जहाँ प्रधानमंत्री नवाज़ शरीफ़ के घर की पहरेदारी कर रहे तीन पुलिस वालों को निलंबित कर दिया गया है.इन पुलिस वालों पर लापरवाही बरतने का आरोप है कि वे देश के प्रधानमंत्री के पालतू मोर की हिफ़ाज़त करने में नाकाम रहे.



(मोर के पंख पर मोरनी फिदा?)दरअसल एक बिल्ली ने मोर को खा लिया जिसके बाद ये कार्रवाई की गई है.अखबार 



'दी एक्सप्रेस ट्रिब्यून' की रिपोर्ट के मुताबिक एक माली ने मरे हुए मोर को बंगले के लॉन में पाया, जहाँ ये आज़ादी से घूमा करते थे.बर्खास्त किए गए एक अफसर का कहना है कि मामले की सफ़ाई देने के लिए पुलिस के 21 हवलदारों को तलब किया गया है.ख़बर में अफ़सर के हवाले से ये कहा गया है कि हवलदार उस रात ड्यूटी पर थे लेकिन उन्हें इस बात की आशंका नहीं थी कि कोई बिल्ली मोर को खा जाएगी.



(और मारा ही गया बेचारा ज़िराफ़)अख़बार के मुताबिक उन 18 पुलिस वालों को इस मामले में राहत दे दी गई है जो लॉन की चौकीदारी के लिए तैनात नहीं थे.अख़बार कहता है कि बचे हुए तीन पुलिस वालों को उनकी कथित लापरवाही के लिए कारण बताओ नोटिस जारी किया गया है.पाकिस्तान के प्रधानमंत्री नवाज़ शरीफ का एक फ़ॉर्म हाउस लाहौर शहर के बाहर रायविंद इलाके में है जहां कई मोर हैं.(बीबीसी मॉनिटरिंग दुनिया भर के टीवी, रेडियो, वेब और प्रिंट माध्यमों में प्रकाशित होने वाली ख़बरों पर रिपोर्टिंग और विश्लेषण करता है. आप 



बीबीसी मॉनिटरिंग की खबरें 



ट्विटर और 



फ़ेसबुक पर भी पढ़ सकते हैं.)(बीबीसी हिन्दी के 



एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)